|  |
| --- |
| ***Before the Next Teardrop Falls***  Singel av Freddy Fenderfrå albumet *Before the Next Teardrop Falls* |
|  |
| **Utgjeve** | Januar 1975 |
| **Innspelt** | 1974 |
| **Sjanger** | country, pop |
| **Lengd** | 2:33 |
| **Selskap** | ABC-Dot Records 17540 |
| Låtskrivar(ar) | Vivian Keith, Ben Peters |
| **Produsent** | Huey P. Meaux |
|
| Freddy Fender-kronologi |
|  | *Before the Next Teardrop Falls* | «Wasted Days and Wasted Nights» (1975)
 
 |

«**Before the Next Teardrop Falls**» er ein amerikansk country- og popsong skriven av Vivian Keith og Ben Peters, og mest kjend i ein versjon av Freddy Fender.

Songhistorie
------------

Songen vart skriven i 1967 og er blitt spelt inn mange gonger. Songen fekk ein viss suksess med forskjellige artistar. Den første versjonen av Duane Dee nådde 44. plassen på Billboard si countryliste tidleg i 1968, og Linda Martell sin versjon nådde 33. plassen tidleg i 1970. Jerry Lee Lewis spelte inn ein versjon av songen i 1969 for albumet *Another Place Another Time*.

I 1974 møtte produsenten Huey P. Meaux Fender for å spørre han om å legge vokal på eit instrumentalt spor. Fender gjekk med på det og song songen på to språk - første halvdelen av songen var på engesk, og den andre var på spansk. 

«Innspelinga tok berre nokre minutt», sa Fender ein gong i eit intervju. «Eg var glad for å bli ferdig med han og tenkte det ville bli det siste eg høyrte til det.»

Men «Before the Next Teardrop Falls» tok raskt av då han kom ut i januar 1975. Songen gjekk til topps på *Billboard* Hot Country Singles-lista i mars og låg to veker på toppen. Deretter vart songen plukka opp av Topp 40-stasjonane og ikkje lenger etter låg singelen på toppen av *Billboard* Hot 100. *Billboard* rangerte songen som den fjerde beste for 1975. 

«Before The Next Teardrop Falls» selde til gullplate for ein million selde eksemplar i USA hos Recording Industry Association of America. Songen vart òg kåra til årets singel av Country Music Association i 1975, og var sterkt medverkande til at Fender vann prisen for årets album og årets mannelege vokalist.

Songen vart nytta i filmen *The Three Burials of Melquiades Estrada* (2005) regissert av Tommy Lee Jones, som sjølv spelte hovudrolla.

Andre versjonar
---------------

Dolly Parton spelte seinare inn songen for albumet *Treasures* i 1996. Parton hadde med seg vokal av David Hidalgo, som song den spanske teksten.

Salslister
----------

| Liste (1975) | Plassering |
| --- | --- |
| Canadian *RPM* Adult Contemporary Tracks | 18 |
| Canadian *RPM* Top Singles | 6 |
| Canadian *RPM* Country Tracks | 1 |
| U.S. *Billboard* Hot Adult Contemporary Singles | 19 |
| U.S. *Billboard* Hot Country Singles | 1 |
| U.S. *Billboard* Hot 100 | 1 |
| Australian Kent Music Report | 1 |
| New Zealand Singles Chart | 2 |
| Nederlandsk Topp 40 | 6 |

Kjelder
-------

* *Denne artikkelen bygger på «Before the Next Teardrop Falls (song)» frå Wikipedia på engelsk, den 23. august 2017.*
	+ *Wikipedia på engelsk oppgav desse kjeldene:*

1. ↑  Stephen Thomas Erlewine. «Another Place Another Time - Jerry Lee Lewis | Songs, Reviews, Credits». AllMusic. Henta 23. august 2017.
2. ↑  Bill Janovitz. «Before the Next Teardrop Falls - Freddy Fender | Song Info». AllMusic. Henta 23. august 2017.
3. ↑  Whitburn, Joel (2004). *The Billboard Book Of Top 40 Country Hits: 1944-2006, Second edition*. Record Research. s. 120.
4. ↑   Arkivert June 8, 2007, ved Wayback Machine.
5. ↑  «Homepage - 2015 CMA Awards». Cmaawards.com. Henta 23. august 2017.